**EVALUACIIJSKI obrazac (PRILOG 4)**

Evaluacija će se provoditi u dva koraka. Zadovoljenje kriterija prvog koraka je preduvjet drugostepene evaluacije.

Prvi korak evaluacije se odnosi na procjenu zadovoljenja administrativnih i tehničkih kriterija za prijavu a drugi procjenu kriterija kvaliteta.

Nakon krajnjeg roka za predaju prijedloga projekata, članovi povjerenstva će otvoriti sve prispjele prijedloge projekata i napraviti popis organizacija / ustanova koje su poslale aplikacije.

**Administrativni i tehnički kriteriji za prijavu**

* Aplikacija je poslana na adresu Ministarstva sukladno rokovima navedenim u natječaju, što dokazuje poštanski pečat. Ukoliko je aplikacija poslana nakon roka, aplikacija se ne uzima u razmatranje,
* Aplikacija je u potpunosti popunjena i sadrži svu obveznu dokumentaciju traženu javnim natječajem, u suprotnom aplikacija se ne uzima u razmatranje,
* Aplikacija mora biti popunjena na računaru, u suprotnom će se smatrati neurednim i neće se uzeti u razmatranje.
* Obrazac za proračun mora biti popunjen na računaru, u suprotnom će se smatrati neurednim i neće se uzeti u razmatranje.
* Aplikant zadovoljava kriterijume iz sekcije „Ko može aplicirati na javni natječaj“. Ukoliko je pravni status aplikanta drugačiji od navedenih koji mogu aplicirati, aplikacija neće biti razmatrana,
* Ukoliko prijedlog projekta nije usklađen sa namjenom javnog kokursa, aplikacija neće biti razmatrana
* Administrativnim troškovima smatraju se fiksni troškovi uredaorganizacije/ ustanove te financiranje ili su-financiranje administrativnog osoblja

Sve aplikacije koje zadovolje administrativne i tehničke kriterije za prijavu će biti evaluirani naspram dole navedenih kriterija kvaliteta.

**Kriteriji kvaliteta**

Evaluacija kvaliteta aplikacija, uključujući i predloženog proračuna, kapaciteta aplikantai partnera, će se provesti sukladno evaluacijskoj tabeli navedenoj ispod. Evaluacijskikriteriji su podijeljeni u sekcije i podsekcije. Svaki projekt će pod svakom podsekcijom biti ocjenjen.

|  |  |  |
| --- | --- | --- |
| **Sekcija** | **Maksimalni broj bodova**(minimalni broj bodova je 0) | **Bodovi** |
| **1. Tematski kriteriji** | **60** |  |
| * 1. Cilj projekta značajno doprinosi promoviranju i afirmiranju domaćeg kulturnog stvaralaštva u međunarodnim okvirima, sukladno Strategiji kulturne politike u Bosni i Hercegovini i međunarodnim obvezama,i to kroz:
1. promociju kulture Bosne i Hercegovine na međunarodnom planu,
2. učešće Bosne iHercegovine u međunarodnim kulturnim programima i inicijativama,
3. implementaciju međunarodnih sporazuma i programa suradnje potpisanih u području kulture,
4. afirmaciju umjetnika i unapređenje mobilnosti umjetnika,
5. učešće u programima Europske unije i programima regionalne suradnje,
6. realiziranje projekata u okviru predsjedavanja Bosne i Hercegovine Vijećem ministara kulture jugoistočne Europe.
 | 20 |  |
| 1.2 Projekat promovira i afirmira kulturno stvaralaštvo BiH van granica BiH tj. na međunarodnom planu. | 10 |  |
| 1.3 Projekat doprinosi implementaciji međunarodnih konvencija koje je BiH ratificirala  | 5 |  |
| 1.4 Projekat omogućava provođenje manifestacija međunarodnog karaktera u BiH na kojima učestvuju predstavnici iz najmanje dvije zemlje | 10 |  |
| 1.5 Projekat uvezuje u partnerstvo više od jedne ustanove kulture iz BiH  | 5 |  |
| 1.6 Projekat uvezuje u partnerstvo organizacije koje se bave kulturnim stvaralaštvom iz BiH i inozemstva. | 10 |  |
| **2. Financijski i operativni kapaciteti** | **10** |  |
| 2.1 Da li aplikant i relevantni partneri imaju dovoljnog kapaciteta za upravljanje predloženim projektom (uključujući broj stalno zaposlenih, opremu, te razdoblje rada od osnivanja do danas?) | 5 |  |
| 2.2 Da li aplikant i relevantni partneri imaju dovoljno stručnog kapaciteta za provedbu projekta (znanja o temi projekta)? Suradnja sa drugim partnerima u svrhu postizanja ciljeva? | 5 |  |
| **3. Relevantnost** | **10** |  |
| 3.1 Koliko je prijedlog projekta usklađen sa strateškim dokumentima razvoja kulture? | 8 |  |
| 3.2 U kojoj mjeri projekt promovira dodatne vrijednosti kao što su ljudska prava, ravnopravnost spolova, prava osoba sa invaliditetom, prava manjinskih grupa, rad sa djecom i mladima i sl.? | 2 |  |
| **4. Efektivnost i izvodljivost aktivnosti** | **5** |  |
| 4.1 U kojoj mjeri su predložene aktivnosti prikladne, praktične, realistično postavljene i sukladne postavljenim ciljevima i rezultatima?  | 3 |  |
| 4.2 U kojoj mjeri je plan aktivnosti jasan i izvodljiv? | 2 |  |
| **5. Održivost aktivnosti i ciljeva** | **5** |  |
| 5.1 U kojoj mjeri su projektne aktivnosti održive u financijskom i/ili institucionalnom smislu? | 5 |  |
| **6. Proračun i troškovna efektivnost aktivnosti** | **10** |  |
| 6.1 Aktivnosti odgovaraju vrijednosti projekta? | 5 |  |
| 6.2 U kojoj mjeri je odnos očekivanog troška i očekivanog rezultata zadovoljavajući?  | 3 |  |
| 6.3 U kojoj mjeri je projekt su-financiran iz drugih izvora? | 2 |  |

Svaku aplikaciju boduju svi članovi Povjerenstva prema Evaluacijskom obrascu. Najmanji i najveći broj bodova se odbacuje. Preostali bodovi se saberu i dijele sa pet i daju rezultat - ukupan broj bodova. Na osnovu ukupnog broja bodova formira se rang lista. Sukladno rang listi i prihvatljivim troškovima u okviru proračuna aplikanta, Povjerenstvo predlaže iznos sredstava za dodjelu vodeći računa da se za dodjeljena sredstva mogu realizirati aktivnosti, postići određeni rezultati i ostvariti postavljeni cilj.

Ukoliko je ukupni broj bodova manji od **55 bodova**, aplikacija se neće financijski podržati.

Nakon evaluacije, biće kreirana lista aplikacija sa 55 i više bodova sa pripadajućim brojem bodova (silaznim redoslijedom), ukupnim odobrenim proračunom i silaznim kumulativnim iznosom proračuna.

U zavisnosti od dostupnih sredstava, odabrat će se oni projekti za financijsku podršku sa te liste, kod kojih je silazni kumulativni iznos proračuna manji od dostupnih sredstava.

Nakon donošenja odluke o dodjeli sredstava, Odluka se objavljuje na web stranici Ministarstva civilnih poslova i Službenom glasniku BiH, te će organizaciji/ustanovi čiji je projekt odobren biti ponuđen ugovor.

Subjekti koji ne budu zadovoljavali administrativno-tehničke kriterije će biti obaviješteni o razlozima neispunjavanja istih, kao i subjekti koji nakon evaluacije pristiglih projekata budu imali manje od 55 bodova, i to pisanim putem nakon što Vijeće ministara BiH donese odluku o dodjeli sredstava.